Document ID: 32005R2164

KOMISIJAS REGULA (EK) Nr. 2164/2005
(2005. gada 23. decembris),
ar ko atļauj kuģiem, kuri peld ar Spānijas karogu, atsākt melno paltusu zveju NAFO zonā 3LMNO
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2004. gada 22. decembra Regulā (EK) Nr. 27/2005, ar ko 2005. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un attiecībā uz Kopienas kuģiem - ūdeņos, kur nepieciešami nozvejas ierobežojumi (3), ir noteiktas kvotas 2005. gadam.
(2)
Spānija 2005. gada 24. augustā saskaņā ar Regulas (EEK) Nr. 2847/93 21. panta 2. punktu paziņoja Komisijai, ka no 2005. gada 1. septembra tā uz laiku aizliedz kuģiem, kuri peld ar tās karogu, zvejot melnos paltusus NAFO zonā 3LMNO.
(3)
Komisija 2005. gada 14. septembrī saskaņā ar Regulas (EEK) Nr. 2847/93 21. panta 3. punktu un Regulas (EK) Nr. 2371/2002 26. panta 4. punktu pieņēma Regulu (EK) Nr. 1486/2005 (4), ar ko noteica aizliegumu kuģiem, kuri peld ar Spānijas karogu vai ir reģistrēti Spānijā, zvejot melnos paltusus NAFO zonā 3LMNO.
(4)
Saskaņā ar jaunu informāciju, ko Komisija saņēmusi no Spānijas iestādēm, melnie paltusi vēl ir pieejami Spānijai iedalītajā kvotā NAFO zonā 3LMNO. Attiecīgi jāatļauj kuģiem, kuri peld ar Spānijas karogu vai ir reģistrēti Spānijā, zvejot melnos paltusus šajos ūdeņos.
(5)
Šai atļaujai jāstājas spēkā no 2005. gada 10. decembra, lai attiecīgo melno paltusu daudzumu varētu nozvejot līdz gada beigām.
(6)
Tādēļ Komisijas Regula (EK) Nr. 1486/2005 jāatceļ no 2005. gada 10. decembra,
IR PIEŅĒMUSI ŠO REGULU.
1. pants
Atcelšana
Ar šo atceļ Komisijas Regulu (EK) Nr. 1486/2005.
2. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 10. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 23. decembrī

Labels: 18
6